CELEX: 22009D0008
Language: el
Date: 2008-02-05 00:00:00
Title: Απόφαση της Μεικτής Επιτροπής του ΕΟΧ αριθ. 8/2009, της 5ης Φεβρουαρίου 2009 , για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) και του παραρτήματος XIII (Μεταφορές) της συμφωνίας για τον ΕΟΧ

19.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 73/42
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 8/2009
   της 5ης Φεβρουαρίου 2009
   για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) και του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 112/2008 της 7ης Νοεμβρίου 2008 (1).
            
         
               (2)
            
            
               Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 129/2008 της 5ης Δεκεμβρίου 2008 (2).
            
         
               (3)
            
            
               Ο κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού (3), ο κανονισμός (ΕΚ) αριθ. 550/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με την παροχή υπηρεσιών αεροναυτιλίας στο πλαίσιο του Ενιαίου Ευρωπαϊκού Ουρανού (4), ο κανονισμός (ΕΚ) αριθ. 551/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για την οργάνωση και τη χρήση του εναέριου χώρου στο πλαίσιο του Ενιαίου Ευρωπαϊκού Ουρανού (5), και ο κανονισμός (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με τη διαλειτουργικότητα του ευρωπαϊκού δικτύου διαχείρισης της εναέριας κυκλοφορίας (6) είχαν ενσωματωθεί στη συμφωνία με την απόφαση της Μεικτής Επιτροπής του ΕΟΧ αριθ. 67/2006 (7) της 2ας Ιουνίου 2006, με συγκεκριμένες προσαρμογές ανά χώρα.
            
         
               (4)
            
            
               Ο κανονισμός (ΕΚ) αριθ. 482/2008 της Επιτροπής, της 30ής Μαΐου 2008, για τη θέσπιση συστήματος εγγύησης της ασφάλειας λογισμικού που πρέπει να εφαρμόζουν οι φορείς παροχής υπηρεσιών αεροναυτιλίας και για την τροποποίηση του παραρτήματος ΙΙ του κανονισμού (ΕΚ) αριθ. 2096/2005 (8) πρέπει να ενσωματωθεί στη συμφωνία.
            
         
               (5)
            
            
               Ο κανονισμός (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου, της 15ης Ιουλίου 2002, για κοινούς κανόνες στον τομέα της πολιτικής αεροπορίας και για την ίδρυση ευρωπαϊκού οργανισμού ασφάλειας της αεροπορίας (9) που είχε ενσωματωθεί στη συμφωνία με την απόφαση της Μεικτής Επιτροπής του ΕΟΧ αριθ. 179/2004 (10) της 9ης Δεκεμβρίου 2004, η καταργηθείσα οδηγία 80/51/ΕΟΚ (11) και το παράρτημα ΙΙ του κανονισμού (ΕΟΚ) αριθ. 3922/91 (12) που έχουν ενσωματωθεί στη συμφωνία, πρέπει επομένως να διαγραφεί από τη συμφωνία,
            
         ΑΠΟΦΑΣΙΖΕΙ:
   Άρθρο 1
   Το κείμενο του σημείου 2 (οδηγία 80/51/ΕΟΚ του Συμβουλίου) του κεφαλαίου XVII του παραρτήματος ΙΙ της συμφωνίας διαγράφεται.
   Άρθρο 2
   Το παράρτημα XIII της συμφωνίας τροποποιείται ως εξής:
   
               1)
            
            
               Στο σημείο 66α [κανονισμός (ΕΟΚ) αριθ. 3922/91 του Συμβουλίου] προστίθεται η ακόλουθη περίπτωση:
               
                           «—
                        
                        
                           
                              32002 R 1592: κανονισμός (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου, της 15ης Ιουλίου 2002 (ΕΕ L 240 της 7.9.2002, σ. 1).»
                        
                     
         
               2)
            
            
               Μετά το σημείο 66κγε [κανονισμός (ΕΚ) αριθ. 1265/2007 της Επιτροπής] παρεμβάλλεται το ακόλουθο σημείο:
               
                           «66κγστ.
                        
                        
                           
                              32008 R 0482: κανονισμός (ΕΚ) αριθ. 482/2008 της Επιτροπής, της 30ής Μαΐου 2008, για τη θέσπιση συστήματος εγγύησης της ασφάλειας λογισμικού που πρέπει να εφαρμόζουν οι φορείς παροχής υπηρεσιών αεροναυτιλίας και για την τροποποίηση του παραρτήματος ΙΙ του κανονισμού (ΕΚ) αριθ. 2096/2005 (ΕΕ L 141 της 31.5.2008, σ. 5).»
                        
                     
         
               3)
            
            
               Στο σημείο 66κδ [κανονισμός (ΕΚ) αριθ. 2096/2005 της Επιτροπής] προστίθεται η ακόλουθη περίπτωση:
               
                           «—
                        
                        
                           
                              32008 R 0482: κανονισμός (ΕΚ) αριθ. 482/2008 της Επιτροπής της 30ής Μαΐου 2008 (ΕΕ L 141 της 31.5.2008, σ. 5).»
                        
                     
         Άρθρο 3
   Τα κείμενα του κανονισμού (ΕΚ) αριθ. 482/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 4
   Η παρούσα απόφαση αρχίζει να ισχύει στις 6 Φεβρουαρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (13).
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 5 Φεβρουαρίου 2009.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 339 της 18.12.2008, σ. 100.
   
      (2)  ΕΕ L 25 της 29.1.2009, σ. 36.
   
      (3)  ΕΕ L 96 της 31.3.2004, σ. 1.
   
      (4)  ΕΕ L 96 της 31.3.2004, σ. 10.
   
      (5)  ΕΕ L 96 της 31.3.2004, σ. 20.
   
      (6)  ΕΕ L 96 της 31.3.2004, σ. 26.
   
      (7)  ΕΕ L 245 της 7.9.2006, σ. 18.
   
      (8)  ΕΕ L 141 της 31.5.2008, σ. 5.
   
      (9)  ΕΕ L 240 της 7.9.2002, σ. 1.
   
      (10)  ΕΕ L 133 της 26.5.2005, σ. 37.
   
      (11)  ΕΕ L 18 της 24.1.1980, σ. 26.
   
      (12)  ΕΕ L 373 της 31.12.1991, σ. 4.
   
      (13)  Δεν έχουν αναφερθεί συνταγματικές απαιτήσεις.